12. ฐานะการเงินและผลการดำเนินงาน

(1) งบการเงิน

สรุปผลรายงานการตรวจสอบของผู้ตรวจสอบบัญชี ในรอบ 3 ปีที่ผ่านมา

จากรายงานของผู้ตรวจสอบบัญชีของบริษัทฯในปี 2547, 2546 และ 2545
ผู้ตรวจสอบบัญชีไม่มีความเห็นใดๆที่เป็นเงื่อนไข
หรือข้อจำกัดในการการตรวจสอบบัญชีของบริษัทฯโดยผู้ตรวจสอบบัญชีของบริษัทฯ ได้มีความเห็นว่า
งบการเงินของบริษัทฯแสดงฐานะทางการเงิน งบแสดงผลการดำเนินงาน
งบกำไรสะสม(ขาดทุนสะสม) งบแสดงการเปลี่ยนแปลงในส่วนของผู้ถือหุ้น
และงบกระแสเงินสดสำหรับปีสิ้นสุดวันเดียวกันของ 3 ปีดังกล่าว ได้กระทำขึ้นถูกต้องตามที่ควร
และตามหลักการบัญชีที่รับรองโดยทั่วไป ซึ่งได้ถือปฏิบัติเช่นเดียวกันโดยสม่ำเสมอ อย่างไรก็ตาม

ตารางสรุปงบดุล งบกำไรขาดทุน งบกระแสเงินสดและอัตราส่วนทางการเงินที่สำคัญของ 3
ปีที่ผ่านมา

สรุปฐานะการเงินและผลการดำเนินงานของบริษัท พรีเชียส ชิพปิ้ง จำกัด (มหาชน) และบริษัทย่อย

หน่วย : พันบาท

  --------------------------------------------------- ------------ ----------- -----------
  รายการ                                              2547         2546        2545

  รายได้จากการเดินเรือ                                   8,540,256    3,796,876   3,290,904

  ต้นทุนการเดินเรือ **                                    1,844,292    1,530,823   1,758,124

  กำไรขั้นต้น                                            6,695,964    2,266,053   1,532,780

  รายได้รวม (ไม่รวมกำไรจากอัตรแลกเปลี่ยนที่ยังไม่เกิดขึ้น)        8,642,496    3,829,488   3,361,993

  ต้นทุนรวม                                             2,595,051    1,999,613   2,355,746
  (ไม่รวมค่าเสื่อมราคาและขาดทุนจากอัตราแลกปลี่ยนที่ยังไม่เกิดขึ้น)                            

  ค่าเสื่อมราคา **                                       1,383,295    601,965     634,971

  กำไร (ขาดทุน) จากอัตราแลกเปลี่ยนที่ยังไม่เกิดขึ้นจริง           85,621       161,037     40,396

  รายการพิเศษ                                          0            147,613     90,762

  กำไร (ขาดทุน) สุทธิ Net Profit                         4,749,771    1,536,560   502,434

  กำไร(ขาดทุน)สุทธิหลังการปรับปรุง *                        4,664,150    1,227,910   371,276

  สินทรัพย์หมุนเวียนรวม                                    1,759,528    1,073,536   629,295

  สินทรัพย์ถาวร (สุทธิ)                                    11,517,589   4,617,999   4,207,699

  สินทรัพย์รวม                                           13,375,779   5,867,920   5,103,836

  หนี้สินหมุนเวียนรวม                                      1,649,639    1,426,283   796,118

  เงินกู้ยืมรวม                                           7,561,172    3,422,350   4,024,519

  ส่วนของผู้ถือหุ้น                                         5,292,511    1,957,866   676,585

  ทุนที่ได้ชำระแล้ว                                        520,000      520,000     520,000
  --------------------------------------------------- ------------ ----------- -----------

  -------------------------------------------- -------- -------- --------
  รายการ                                       2547     2546     2545

  มูลค่าตามบัญชีต่อหุ้น (บาท)                         10.45    3.77     1.30

  กำไร (ขาดทุน) ต่อหุ้น (บาท)                      9.26     2.95     0.97

  เงินปันผลที่จ่ายแล้วต่อหุ้น (บาท)                     1.75     0.50     0.00

  อัตรากำไรขั้นต้น (ร้อยละ)                         78.40    59.68    46.58

  อัตรากำไรสุทธิ (ร้อยละ) *                        53.97    32.06    11.04

  อัตราผลตอบแทนผู้ถือหุ้น (ร้อยละ)                    128.66   93.22    64.53

  อัตราผลตอบแทนจากสินทรัพย์ (ร้อยละ)                48.47    22.38    6.81
  -------------------------------------------- -------- -------- --------

*
ตัวเลขแสดงผลกระทบจากการไม่นับรวมผลกำไร/ขาดทุนจากอัตราแลกเปลี่ยนที่ยังไม่เกิดขึ้นจริงและรายการพิเศษ

** ในระหว่างปี 2545, 2546 และ 2547
ต้นทุนการเดินเรือไม่ได้รวมค่าใช้จ่ายในการซ่อมแซมและสำรวจเรือตัดจำหน่ายจำนวน 155,171
พันบาท, 148,861 พันบาทและ 225,152 พันบาทตามลำดับ ที่ไปรวมอยู่ในค่าเสื่อมราคา

(2) คำอธิบายและการวิเคราะห์ฐานะการเงินและผลการดำเนินงาน ของผู้บริหาร

1.ลักษณะของตลาด 

บริษัท พรีเชียส ชิพปิ้ง จำกัด (มหาชน) (“พีเอสแอลหรือบริษัทฯ”)
ดำเนินธุรกิจหลักเป็นเจ้าของเรือและเดินเรือแบบไม่ประจำเส้นทางอยู่ในตลาดเรือเอนกประสงค์ขนาดเล็กสำหรับขนส่งสินค้าแห้งเทกองระหว่างประเทศ
มีความเปลี่ยนแปลงกลยุทธ์ในการทำธุรกิจที่สำคัญในระหว่างปี 2547
คือมีการทำสัญญาให้เช่าเรือในระยะยาวตั้งแต่ 3 เดือน ถึง 5 ปี
ด้วยอัตราค่าระวางเรือปัจจุบันที่อยู่ในระดับสูง โดยมีสัดส่วนมากกว่าร้อยละ 80 ของกำลังกองเรือ
และกลยุทธ์นี้จะปฎิบัติต่อไปในปี 2548 เมื่อต้องมีการต่อสัญญาหรือทำสัญญาใหม่

จากอดีตที่ผ่านมาอุตสาหกรรมขนส่งทางทะเลนับเป็นอุตสาหกรรมที่มีวัฏจักร
โดยความผันแปรของวัฏจักรแต่ละรอบจะมีการปรับตัวลดลงของอัตราค่าระวางเรือเพื่อให้เกิดความสมดุลย์ของ
อุปสงค์และอุปทานอยู่ประมาณ 2-3 ปี ก่อนที่อัตราค่าเช่าและค่าระวางเรือจะเริ่มปรับตัวสูงขึ้น
ความต้องของการขนส่งสินค้าในตลาดเรือเอนกประสงค์ขนาดเล็กนั้นค่อนข้างกระจัดกระจาย
เพราะว่าประเภทของสินค้ามีหลากหลายและมีท่าเรือให้บริการจำนวนมาก อย่างไรก็ตาม
เพราะว่าในตลาดเรืออเนกประสงค์ขนาดเล็กให้บริการขนส่งสินค้าหลากหลายชนิดกว่าและสามารถขนถ่ายสินค้าที่ท่าเรือเล็กกว่าได้
ทำให้ความต้องการขนส่งสินค้ามีความผันผวนน้อยกว่าเมื่อเทียบกับความต้องการของเรือขนาดใหญ่
ในด้านของอุปทานก็เช่นกันเรืออเนกประสงค์ขนาดเล็กจะมีเจ้าของเรือหลากหลาย
จำนวนเรือทั้งหมดทั่วโลกของกองเรือเอนกประสงค์ขนาดเล็กนี้มีประมาณ 3,029 ลำ
และเจ้าของกองเรือรายใหญ่ที่สุดในโลกในกลุ่มเรือขนาดเล็กมีกองเรือประมาณ 60 ลำ
หรือคิดเป็นประมาณร้อยละ 2 ของส่วนแบ่งตลาด

นับจากสิ้นปี 2546 เป็นต้นมา
อัตราค่าระวางตลาดขนส่งสินค้าแห้งเทกองได้ปรับตัวสูงขึ้นอย่างไม่เคยมีมาก่อนอันเนื่องมาจากปัจจัยหลายประการ
แต่ปัจจัยพื้นฐานที่สำคัญนั้นมาจากปริมาณความต้องการขนส่งสินค้าเทกองจากประเทศจีนและจำนวนจำกัดของเรือที่ให้บริการได้
ซึ่งนำมาสู่การเพิ่มสูงขึ้นอย่างมากของอัตราค่าระวางเรือ
ตลาดขนส่งสินค้าแห้งเทกองในปัจจุบันนั้นมีอัตราการเติบโตสูง
ส่งผลให้อัตราค่าระวางเรือได้ทำสถิติสูงสุดครั้งใหม่ในทุกบริษัทเจ้าของเรือเดินทะเล
จากข้อเท็จจริงในด้านจำนวนเรือที่ให้บริการ
พบว่าอุปทานคือจำนวนเรือจะไม่เพิ่มขึ้นอย่างมีสาระสำคัญในช่วง 2 ปีข้างหน้านี้จนถึงสิ้นปี 2549
แต่มีความต้องการในการขนส่งสินค้าแห้งเทกองในตลาดโลกที่เพิ่มสูงขึ้น
โดยเฉพาะอย่างยิ่งจากประเทศจีน จึงคาดว่าอัตราค่าระวางเรือปัจจุบันที่สูงอยู่นี้
จะเป็นเช่นนี้ต่อเนื่องอีก 2 หรือ 3ปี ข้างหน้านี้
ดังนั้นจากสถานการณ์เช่นนี้บริษัทฯได้ซื้อเรือมือสองเพื่อเพิ่มกำลังกองเรือเพื่อบริษัทฯจะได้ประโยชน์จากตลาดที่ดีและทำให้บริษัทฯมีผลการดำเนินงานดีด้วย
และมีโอกาสในการทำกำไรได้ดี

2.ทิศทางอุปสงค์ อุปทานของโลกสำหรับเรืออเนกประสงค์ขนาดเล็ก

[]

จากกราฟข้างต้นแสดงถึงการลดลงของกองเรือโลกยังคงดำเนินอย่างต่อเนื่องจนกระทั่งปี 2546
อย่างไรก็ดีในระหว่างปี 2547 กองเรือโลกเพิ่มสุทธิจำนวน 1 ลำ เมื่อเปรียบเทียบกับปี 2546
เนื่องจากอัตราการปลดระวางเรือค่อยๆลดลง เพราะรายได้อัตราค่าระวางเรือในระหว่างปี 2547
มีแนวโน้มเพิ่มขึ้นเมื่อเทียบกับปี 2546 และคาดว่าจะยังคงอยู่ในระดับที่สูงเช่นนี้ต่อไปอีกในปี 2548
และ 2549

[]

จากกราฟข้างต้นแสดงให้เห็นว่า สำหรับปี 2548 อุปทานของเรือใหม่มีมากขึ้นจากในอดีตที่ผ่านมา
อย่างไรก็ตาม ในอีก 3 ปีข้างหน้าเรือในกลุ่มเดียวกับพีเอสแอลมีคำสั่งต่อใหม่เพียงร้อยละ 4.4
เมื่อเทียบกับกองเรือในปัจจุบัน แต่มีถึงร้อยละ 36.90 ที่มีอายุมากกว่า 25 ปี
ดังนั้นดูเหมือนว่าอุปทานเรือจะมีภาพเป็นที่น่าพอใจอย่างยิ่ง

[]

[]

จากกราฟข้างต้นและคำอธิบายที่ได้กล่าวไว้แล้วในข้อ 1.2 เรื่อง ลักษณะการประกอบธุรกิจ
แสดงให้เห็นว่า มากกว่าร้อยละ 59 ของเรือในกลุ่มเดียวกับพีเอสแอลจะมีอายุเกิน 20 ปี
จึงมีการคาดการณ์ว่าอัตราการปลดระวางเรือควรจะเพิ่มขึ้น
โดยเฉพาะอย่างยิ่งถ้าตลาดปรับตัวลดลง
อันนี้เป็นการอธิบายถึงการปรับตัวของอุปสงค์และอุปทานให้สมดุล ผลที่จะตามมาคือ
อัตราค่าระวางเรือจะยังคงอยู่ในระดับปัจจุบันก่อนที่จะปรับตัวลดลง
และเป็นหนึ่งเหตุผลที่แสดงให้เห็นว่ากลุ่มเรือเอนกประสงค์ขนาดเล็กยังคงมีทิศทางที่ดีในอีก 2-3
ปีข้างหน้า

[]3.รายได้ และค่าใช้จ่ายในการเดินเรือ

[]

ต้นทุนในการเดินเรือ (Opex) คือ ค่าใช้จ่ายในการเดินเรือโดยเฉลี่ย (ไม่รวมค่าเสื่อมราคา)
ต่อวันต่อลำเรือ คำนวณโดยถือว่ามี 365 วันทำการในรอบปี
และรวมค่าใช้จ่ายตัดบัญชีตามนโยบายทางการบัญชี
(กรุณาดูรายละเอียดเพิ่มเติมในหมายเหตุประกอบงบการเงินข้อ 3.7)
คือค่าใช้จ่ายซ่อมแซมสำหรับอู่แห้ง (dry-docking) ตัดบัญชีและค่าใช้จ่ายสำหรับการตรวจเรือ
(special survey) ตัดบัญชีตามนโยบายทางบัญชี
ซึ่งแสดงอยู่ในส่วนของค่าเสื่อมราคาและค่าใช้จ่ายตัดบัญชีในงบการเงินของบริษัทฯ

รายได้จากการเดินเรือ คำนวณจากค่าเช่าค่าระวางเฉลี่ยต่อวันต่อลำเรือ โดยถือว่ามี 350
วันในรอบปี

จะเห็นว่ารายได้เฉลี่ยต่อวันต่อลำเรือในปี 2547 อยู่ที่ 13,248 เหรียญสหรัฐอเมริกา
ขณะที่ค่าใช้จ่ายในการเดินเรือโดยเฉลี่ย อยู่ที่ 2,810 เหรียญสหรัฐอเมริกาต่อวันต่อลำเรือ
ปัจจุบันบริษัทฯมีกำลังกองเรือ ณ สิ้นสุดวันที่ 31 ธันวาคม 2547 ที่ 52 ลำ มีระวางบรรทุกรวม
1,311,065 เดตเวทตัน ในระหว่างปี 2547 บริษัทฯได้ซื้อเรือเข้ามาเพิ่มในกองเรือ 22 ลำ
(รวมกองเรือเดินทะลจำนวน 15 ลำ ที่ซื้อจาก Malaysia International Shipping
Corporation (MISC)) เป็นการเพิ่มกำลังกองเรือของบริษัทฯ
อายุเฉลี่ยของกองเรือให้อยู่ที่ประมาณ 18 ปี
ต้นทุนการเดินเรือเฉลี่ยของบริษัทฯเพิ่มขึ้นเมื่อเปรียบเทียบกับปี 2546
ตามเหตุผลที่จะกล่าวในย่อหน้าถัดไป การเพิ่มขึ้นอย่างมากของอัตราค่าระวางเรือในปี 2547
ทำให้บริษัทฯได้ค่าระวางเรือต่อวันต่อลำเฉลี่ยที่ 13,248 เหรียญสหรัฐอเมริกา ซึ่งเพิ่มขึ้นร้อยละ
68 เมื่อเปรียบเทียบกับปี 2546
บริษัทฯคาดการณ์ว่าอัตราค่าระวางที่สูงนี้ยังคงทรงตัวอยู่ในระดับนี้หรืออาจจะสูงขึ้นอีกในปี 2548
และจะยังคงอยู่ในระดับนี้ต่อไปอีก 2-3 ปีข้างหน้า บนข้อสมมุติฐานดังนี้

-   เศรษฐกิจของประเทศจีนจะมั่นคงและตัวเลขการนำเข้าและส่งออกที่มีอยู่ในขณะนี้จะยังคงรักษาระดับเดียวกันนี้ต่อไป
    หรือเพิ่มสูงขึ้น

-   เศรษฐกิจของประเทศสหรัฐอเมริกาจะเติบโตและจะไม่เข้าสู่ภาวะเศรษฐกิจตกต่ำ

-   ราคาน้ำมันจะไม่ขึ้นสูงไปกว่า 55 ดอลล่าร์สหรัฐอเมริกาต่อบาร์เรล
    หรือหากราคาน้ำมันปรับตัวขึ้นสูงถึงระดับดังกล่าวก็จะไม่อยู่เป็นระยะเวลานาน

-   จะไม่มีเหตุการณ์ก่อการร้ายรุนแรงที่จะส่งผลกระทบต่อการค้าของโลก

ค่าใช้จ่ายในการเดินเรือเฉลี่ยต่อวันต่อลำเรือของบริษัทฯเพิ่มขึ้นจาก 2,670 ดอลล่าร์สหรัฐในปี
2546 เป็น 2,810 ดอลล่าร์สหรัฐในปี 2547
อย่างไรก็ตามค่าใช้จ่ายส่วนนี้ของบริษัทฯยังคงต่ำกว่าค่าเฉลี่ยอุตสาหกรรมสำหรับปี 2546 อย่างมาก
ดังรายละเอียดที่แสดงในตารางข้างล่างนี้

[]

หมายเหตุ: ค่าใช้จ่ายในการเดินเรือเฉลี่ยต่อวันต่อลำเรือของอุตสาหกรรมจัดทำโดยบริษัท Moore
Stephens& Co.

เหตุผลหลักที่ทำให้ต้นทุนการเดินเรือเฉลี่ยต่อวันต่อลำเรือของบริษัทฯเพิ่มขึ้นเมื่อเปรียบเทียบกับปี
2546 คือ:

-   ต้นทุนค่าน้ำมันเครื่องเพิ่มขึ้นร้อยละ 37 เมื่อเปรียบเทียบกับปี 2546
    เนื่องจากการเพิ่มขึ้นร้อยละ 30 ของระยะเวลาในการเดินเรือกลางทะเลเฉลี่ยในปี 2547
    เมื่อเปรียบเทียบกับปี 2546 ทำให้ปริมาณการใช้น้ำมันเครื่องมีมากกว่า
    เนื่องจากรูปแบบการให้บริการของบริษัทฯขึ้นอยู่กับความต้องการของลูกค้าว่าต้องการเดินเรือไปในพื้นที่ใด
    เรือส่วนใหญ่เดินเรืออยู่ในพื้นที่ที่ราคาน้ำมันเครื่องมีราคาแพง
    ทำให้ลดโอกาสในการพิจารณาเลือกซื้อน้ำมันเครื่องในท่าเรือที่ราคาถูกกว่า
    ซึ่งเป็นเหตุผลที่ทำให้ต้นทุนค่าน้ำมันเครื่องต่อหน่วยเพิ่มขึ้น

-   ต้นทุนค่าเครื่องมือและอะไหล่โดยเฉลี่ยเพิ่มขึ้นร้อยละ 31 เมื่อเปรียบเทียบกับปี 2546
    เนื่องจากการเพิ่มขึ้นของจำนวนเครื่องมือและอะไหล่ที่มีราคาสูงขึ้น เช่น เครื่องเรดาร์
    การเพิ่มขึ้นของค่าใช้จ่ายในการติดตั้งอุปกรณ์สำหรับเรือที่ซื้อมาใหม่
    รวมทั้งการติดตั้งอุปกรณ์ระบบAIS และ SSA เพื่อให้เป็นไปตามกฎ ข้อบังคับที่ออกมาใหม่

-   ค่าใช้จ่ายในการบริหารโดยเฉลี่ยเพิ่มขึ้นร้อยละ 25
    ซึ่งเป็นค่าใช้จ่ายเกี่ยวกับการจดทะเบียนและค่านายหน้าสำหรับการซื้อเรือเพิ่มในปี 2547
    ตามที่ได้กล่าวไว้ในข้างต้น

-   ต้นทุนในการดำเนินการเริ่มแรกที่เพิ่มขึ้นจากเรือมือสองจำนวน 15 ลำ ที่ซื้อจาก MISC
    ในระหว่างปี 2547

4. ผลการดำเนินงานทางการเงิน

งบการเงินสกุลเงินบาทได้ตรวจสอบโดยบริษัทสำนักงาน เอินส์ท แอนด์ ยัง จำกัด
และถูกปรับปรุงในรูปสกุลดอลล่าร์สหรัฐอเมริกาและมีการสอบทานโดยนักบัญชีอิสระ – บริษัท
เบเคอร์ ทิลลี่ เอฟ เอ เอส (ประเทศไทย) จำกัด
จากเหตุผลที่ได้อธิบายในหน้ารายงานก่อนงบการเงินปรับปรุงในรูปสกุลดอลล่าร์สหรัฐอเมริกา
(จัดเรียงใหม่เพื่อแสดงในรายงานประจำปีนี้)
บริษัทฯเห็นว่างบการเงินปรับปรุงในรูปสกุลดอลล่าร์สหรัฐอเมริกาจะแสดงถึงผลการดำเนินงานที่แท้จริงและถูกต้องของบริษัทฯ
มากกว่า รวมถึงสินทรัพย์ หนี้สิน ณ วันที่ในงบดุล

ตามตารางที่จะแสดงต่อไปนี้ได้สรุปผลการดำเนินงานของบริษัทฯสำหรับ 2 ปีที่ผ่านมา
ซึ่งตัวเลขที่แสดงนั้นได้นำมาจากงบการเงินสกุลดอลล่าร์สหรัฐอเมริกาซึ่งสอบทานและรายงานโดย
บริษัท เบเคอร์ ทิลลี่ เอฟ เอ เอส (ประเทศไทย) จำกัด

  ------------------------------------------ --------------- ---------------
  สำหรับปีสิ้นสุด ณ วันที่                           31 ธ.ค. 2547    31 ธ.ค. 2546

                                             ล้านดอลลาร์สหรัฐ   ล้านดอลลาร์สหรัฐ

  งบกำไรขาดทุน                                                

  รายได้รวม                                   214.53          91.39

  กำไรก่อนหักดอกเบี้ย ภาษีเงินได้                   154.07          46.63
  ค่าเสื่อมราคาและค่าใช้จ่ายตัดบัญชี (EBITDA)*                        

  ค่าเสื่อมราคา*                                34.49           17.23

  กำไรก่อนหักดอกเบี้ยและภาษี                      119.58          29.40

  ดอกเบี้ยจ่าย                                  11.57           6.07

  กำไรจากการดำเนินงาน                         108.01          23.33

  กำไรสุทธิ                                    110.10          24.78

  งบดุล                                                       

  เงินลงทุน                                    2.22            2.04

  เรือเดินทะเล                                 503.23          305.01

  ค่าใช้จ่ายซ่อมแซมในอู่แห้ง                        16.96           11.15
  (dry-docking)และค่าใช้จ่ายสำหรับการตรวจเรือ                     
  (special survey) ตัดบัญชี                                     

  เงินสดและเทียบเท่าเงินสด                       39.09           22.69

  สินทรัพย์หมุนเวียน                              45.10           27.15

  สินทรัพย์รวม                                  377.41          193.93

  เงินกู้มีหลักประกัน                              192.87          86.12

  หนี้สินหมุนเวียน                                13.32           12.27

  รวมหนี้สิน                                    206.19          98.39

  ทุนเรือนหุ้น                                   20.39           20.39

  ส่วนของผู้ถือหุ้นหรือสินทรัพย์ที่มีตัวตนสุทธิ              171.22          95.53

  มูลค่าตามบัญชีต่อหุ้น (ดอลล่าร์สหรัฐ)                0.34            0.18

  สำหรับปีสิ้นสุด ณ วันที่                           31 ธ.ค. 2547    31 ธ.ค. 2546

                                             ล้านดอลลาร์สหรัฐ   ล้านดอลลาร์สหรัฐ

  อัตราส่วน (เท่า)                                              

  เงินกู้/ส่วนของผู้ถือหุ้น                           1.13            0.90

  หนี้สินรวม/ส่วนของผู้ถือหุ้น                        1.20            1.03

  เงินกู้/EBITDA                                1.25            1.85

  อัตราส่วนความสามารถในการชำระหนี้               3.26            4.46

  EBITDA/ดอกเบี้ย                              13.32           7.68
  ------------------------------------------ --------------- ---------------

*EBITDA และค่าเสื่อมราคาคิดหลังจากการหักค่าใช้จ่ายตัดบัญชีของค่าใช้จ่ายซ่อมแซมในอู่แห้ง
(dry-docking) และค่าใช้จ่ายสำหรับการตรวจเรือ (special survey) เช่นเดียวกับปีก่อนๆ
ซึ่งค่าใช้จ่ายเหล่านี้ถูกรวมอยู่ในค่าใช้จ่ายในการเดินเรืออยู่แล้ว

4.1 รายได้และผลกำไร

รายได้รวมเพิ่มขึ้นจาก 91.39 ล้านเหรียญสหรัฐในปี 2546 เป็น 214.53 ล้านเหรียญสหรัฐ
ในปี2547 เนื่องจากการเพิ่มขึ้นอย่างมากของรายได้เฉลี่ยต่อวันต่อลำเรือในปี 2547
เมื่อเปรียบเทียบกับปีก่อน
อันเป็นผลมาจากการเปลี่ยนแปลงอย่างก้าวกระโดดของตลาดขนส่งสินค้าทางทะเลและการเพิ่มขึ้นของจำนวนวันในการเดินเรือของบริษัทฯจาก
10,362 วันในปี 2546 เป็น 16,336 วันในปี 2547
ส่งผลให้กระแสเงินสดจากการดำเนินงานหรือกำไรก่อนหักดอกเบี้ย ภาษีเงินได้
ค่าเสื่อมราคาและค่าใช้จ่ายตัดบัญชี (EBITDA) เพิ่มขึ้นจาก 46.63 ล้านเหรียญสหรัฐในปี 2546
เป็น 154.07 ล้านเหรียญสหรัฐในปี 2547 สำหรับรายได้เฉลี่ยต่อวันต่อลำเรือเพิ่มขึ้นจาก 7,870
เหรียญสหรัฐ สำหรับปี 2546 เป็น 13,248 เหรียญสหรัฐสำหรับปี 2547
ในขณะเดียวกันต้นทุนการเดินเรือโดยเฉลี่ยต่อวันต่อลำเรือเพิ่มขึ้นเล็กน้อยจาก 2,670
เหรียญสหรัฐในปี 2546 เป็น 2,810 เหรียญสหรัฐ ในปี 2547
ทั้งหมดนี้จึงเป็นตัวชี้วัดว่ากำไรขั้นต้นในปี 2547 ได้ปรับตัวดีขึ้นจากปี 2546

ถึงแม้ว่าต้นทุนการเดินเรือเฉลี่ยต่อวันต่อลำเรือจะเพิ่มขึ้น แต่ก็ยังคงต่ำกว่าค่าเฉลี่ยอุตสาหกรรมปี
2546 ดังรายละเอียดที่กล่าวไว้ในหัวข้อ 3 เรื่อง “รายได้ และค่าใช้จ่ายในการเดินเรือ”

ในระหว่างปีค่าเสื่อมราคาเพิ่มขึ้นตามสัดส่วนของเรือเดินทะเลที่มีอยู่
ดอกเบี้ยจ่ายและค่าใช้จ่ายทางการเงินเพิ่มขึ้นอย่างมากจาก 6.07 ล้านเหรียญสหรัฐในปี 2546
เป็น 11.57 ล้านเหรียญสหรัฐในปี 2547 เป็นผลจากการจ่ายค่าธรรมเนียมวงเงินกู้ใหม่จำนวน
170 ล้านเหรียญสหรัฐ และการเพิ่มขึ้นของอัตราดอกเบี้ย LIBOR ในระหว่างปี 2547
เมื่อเปรียบเทียบกับปี 2546 อีกทั้งค่าเงินบาทมีค่าแข็งขึ้นต่อเงินเหรียญสหรัฐ อัตราแลกเปลี่ยน ณ
สิ้นปี 2547 มีค่าต่ำลงเมื่อเปรียบเทียบกับปีก่อน
เป็นผลให้การแปลงสินทรัพย์จากเงินบาทเป็นเงินเหรียญสหรัฐเกิดผลกำไรจากอัตราแลกเปลี่ยนที่ไม่เกิดขึ้นจริงจำนวน
0.03 ล้านเหรียญสหรัฐ สำหรับปี 2547 และณ วันที่ 31 ธันวาคม 2547 บริษัทฯ
ไม่มีหนี้เงินกู้ที่เป็นเงินบาทจึงไม่มีผลขาดทุนจากอัตราแลกเปลี่ยนที่ไม่เกิดขึ้นจริง
เมื่อเปรียบเทียบกับผลขาดทุนจากอัตราแลกเปลี่ยน 1.63 ล้านเหรียญสหรัฐในปี 2546
และเนื่องจากผลของกำไรขั้นต้นที่เพิ่มขึ้นในช่วงปี 2547 ทำให้กำไรจากการดำเนินงานเพิ่มขึ้นจาก
23.33 ล้านเหรียญสหรัฐ ในปี 2546 เป็น 108.01 ล้านเหรียญสหรัฐในปี 2547
กำไรสุทธิของบริษัทฯเพิ่มจาก 24.78 ล้านเหรียญสหรัฐในปี 2546 เป็น 110.10
ล้านเหรียญสหรัฐในปี 2547 เป็นผลจากการเพิ่มสูงขึ้นของกำไรจากการดำเนินงานที่ได้ในปี 2547
เมื่อเปรียบเทียบกับปี 2546

2.  สินทรัพย์ หนี้สินและส่วนของผู้ถือหุ้น

-   เงินลงทุน

โครงการร่วมทุน

กระบวนการยกเลิกโครงการร่วมทุนที่มีอยู่ของบริษัทฯยังดำเนินต่อไป

- โครงการร่วมทุนGeepee Bulk Handlers, Kandla (GPBH): ตั้งอยู่ ณ เมือง Kandla
ประเทศอินเดีย ผลจากการหมดอายุสัมปทานการบริหารท่าเรือกับรัฐบาล บริษัทฯจึงได้ขายหุ้นที่ถือใน
Geepee Corporation Limited ซึ่งเป็นบริษัทที่เข้าไปร่วมทุนในโครงการร่วมทุนนี้
โดยได้กำไรจากการขายเงินลงทุนนี้เป็นเงิน 33.53 ล้านบาท

- Southern LPG (SLPG):โครงการร่วมทุนนี้ได้ยุติแล้ว
เหลือแต่ขบวนการขายสินทรัพย์ซึ่งได้คืบหน้าไปอย่างมากและบริษัทฯคาดว่าจะเสร็จสมบูรณ์ในอนาคตอันใกล้นี้

- International Seaports (ISPL):
ความมุ่งหวังของโครงการลงทุนนี้ก็เพื่อบริษัทฯจะได้มีรายได้ในอนาคตโดยไม่มีช่วงขาขึ้นและขาลง
อย่างไรก็ตามด้วยแผนการหาเม็ดเงินมาเพื่อไถ่ถอนหุ้นกู้ RCD
ของบริษัทฯและความล่าช้าในการอนุมัติโครงการของรัฐบาลอินเดียและหน่วยงานที่เกี่ยวข้อง
ทำให้แผนการขยายการลงทุนในโครงการนี้ในท่าเรือที่เมืองคาคินาดาและเมืองธำราต้องหยุดชะงัก
แม้ว่าจะมีความคืบหน้าในส่วนของหุ้นส่วนหรือความคืบหน้าจากผู้ร่วมทุนรายใหม่
เงินลงทุนของบริษัทฯในโครงการนี้ก็จะถูกลดมูลค่าลง ดังนั้นก่อนที่สัดส่วนการถือหุ้นที่ลดลงจะเกิดขึ้น
บริษัทฯได้ดำเนินการขายโครงการลงทุนนี้ออกไป
ซึ่งขณะนี้การเจรจาก็ก้าวหน้าไปมากแล้วและบริษัทฯหวังว่าจะเกิดผลดีในปีนี้
ยังมีการลงทุนของบริษัทฯผ่านบริษัท ISPL อีกหนึ่งโครงการคือโครงการท่าเรือเมืองฮาลเดีย
มีสัดส่วนการลงทุนประมาณร้อยละ22.4 ของทุนจดทะเบียนของโครงการนี้
ความคืบหน้าของโครงการฮาลเดียนั้นรุดหน้าไปอย่างดี

  ตารางข้างล่างนี้เป็นการสรุปสถานภาพการลงทุนทั้งหมดในโครงการร่วมทุนในงบการเงิน ณ วันที่
  31 ธันวาคม 2547

(ตัวเลขเป็น ดอลลาร์สหรัฐ)

[TABLE]

* ส่วนปรับปรุงตามวิธีส่วนได้เสีย หมายถึงการการปรับปรุง (+ / -) ตามวิธีส่วนได้เสีย

** เงินลงทุนจ่ายล่วงหน้า หมายถึง เงินลงทุนที่จ่ายไปเพื่อเป็น “หุ้นทุน”
ที่อาจจะอยู่ในระหว่างการออกใบหุ้นหรือได้รับหลังจากวันที่ 31 ธันวาคม 2547 และแสดงไว้ภายใต้
“สินทรัพย์หมุนเวียนอื่นๆ”

*** ค่าเผื่อสำหรับ “เงินลงทุนในหุ้นสามัญ” แสดงรายการในรูปของค่าเผื่อผลขาดทุนในเงินลงทุน
(Allowance for possible loss on other investments)
ส่วนค่าเผื่อในเรื่องอื่นๆแสดงรายการในรูปของหนี้สูญและค่าเผื่อหนี้สงสัยจะสูญ (Bad debts and
allowance for doubtful accounts) ซึ่งบริษัทฯบันทึกไว้ในปี 2545
ยกเว้นค่าเผื่อผลขาดทุนในเงินลงทุนจำนวน 0.04 ล้านเหรียญสหรัฐจากการลงทุนใน บริษัท
คาคินาดา ซีพอร์ทส์ ลิมิเตด ซึ่งบริษัทฯบันทึกในปี 2547

ในระหว่างปี 2547 บริษัทฯจำหน่ายเงินลงทุนในหุ้นสามัญของบริษัท จีพี คอร์ปอเรชั่น จำกัด
และบริษัทย่อย (บริษัทคาร์โก้ ซิสเต็ม อินเตอร์เนชั่นแนล ลิมิเตด และบริษัทจีพี บัลค์ แฮนเดลอส์
ไพรเวท ลิมิเตด) ที่ราคาขาย 0.36 ล้านเหรียญสหรัฐ
โดยบริษัทฯได้นำมูลค่าที่ได้รับจากการขายเงินลงทุนในบริษัทย่อยดังกล่าวไปหักกลบหนี้กับบัญชี
“เงินรับล่วงหน้าจากการขายเงินลงทุน” ซึ่งรับแล้วในปี 2546
และมีกำไรจากการขายเงินลงทุนในบริษัทย่อยจำนวน 0.84 ล้านเหรียญสหรัฐ

ในระหว่างปี 2547 บริษัท พรีเชียส ชิพปิ้ง (เมอริเชียส) ลิมิเตด ได้ซื้อหุ้นสามัญของบริษัท
อินเตอร์เนชั่นแนล ไลเทอร์เรจ ลิมิเตด เพิ่มอีกจำนวน 2,000 หุ้น ทำให้บริษัท พรีเชียส ชิพปิ้ง
(เมอริเชียส) ลิมิเตด ถือหุ้นในบริษัทดังกล่าวในสัดส่วนร้อยละ 100 ของทุนจดทะเบียนของบริษัทนั้น
ผลของการซื้อหุ้นนี้ทำให้สัดส่วนการถือหุ้นทางอ้อมโดยบริษัทฯในบริษัท อินเตอร์เนชั่นแนล ซีพอร์ทส์
(ฮาลเดีย) ไพรเวท ลิมิเตด เพิ่มขึ้นจากร้อยละ 17.92 เป็นร้อยละ 22.4
ของทุนจดทะเบียนของบริษัทดังกล่าว

ในระหว่างปี 2547 บริษัท คาคินาดา ซีพอร์ทส์ ลิมิเตด ได้ออกจำหน่ายหุ้นสามัญเพิ่มเติม
ในขณะที่บริษัทฯอยู่ในขั้นตอนการขายเงินลงทุนในบริษัทดังกล่าว
บริษัทฯไม่เห็นด้วยกับการออกหุ้นในครั้งนี้
ซึ่งส่งผลให้สัดส่วนการถือหุ้นของบริษัทฯในบริษัทดังกล่าวลดลงจากร้อยละ 16.65 เป็นร้อยละ 8.95
ในระหว่างปี 2547 บริษัทฯได้ตั้งสำรองค่าเผื่อฯ จำนวน 0.04 ล้านเหรียญสหรัฐ
สำหรับเงินลงทุนที่จ่ายสำหรับโครงการดังกล่าว ซึ่งแสดงไว้ในส่วนของค่าเผื่อหนี้สงสัยจะสูญ แล้ว

-   สินทรัพย์หมุนเวียน

สินทรัพย์หมุนเวียนสิ้นสุดวันที่ 31 ธันวาคม 2547 เพิ่มขึ้นเมื่อเปรียบเทียบกับปี 2546
เนื่องจากการเพิ่มขึ้นของเงินสดและรายการเทียบเท่าเงินสดอันเป็นผลมาจากการเช่าเรือส่วนใหญ่เป็นลักษณะการเช่าแบบเป็นระยะเวลาโดยจะมีการรับเงินค่าเช่าล่วงหน้าทุกๆ
15 วัน ลูกหนี้สุทธิลดลง 0.97 ล้านเหรียญสหรัฐ เมื่อเปรียบเทียบกับปีก่อน
ลูกหนี้ประกอบด้วยเงินที่ต้องได้รับจากตัวแทน
ผู้เช่าเรือทั้งหลายและรายได้ค้างรับจากการเดินเรือแบบเป็นรายเที่ยวที่จบสิ้นแล้ว
โดยธรรมเนียมปฏิบัติทั่วไปในธุรกิจการขนส่งสินค้าทางทะเล
บริษัทฯจะเรียกเก็บค่าขนส่งจากลูกค้าล่วงหน้าเป็นจำนวนร้อยละ 95
ของค่าระวางในกรณีที่เป็นการให้บริการเช่าเป็นรายเที่ยว (Voyage Charter)
และจะเรียกเก็บค่าเช่าจากลูกค้าล่วงหน้าทุก 15 วัน ในกรณีที่เป็นการให้เช่าเป็นระยะเวลา
(Time Charter) ดังนั้นจะไม่มีปัญหาใดๆจากการติดตามหนี้

-   สินทรัพย์ถาวร

สินทรัพย์ถาวรเพิ่มขึ้นจากปีที่ผ่านมา ซึ่งมีผลมาจากการซื้อเรือ 22 ลำ ในระหว่างปี 2547
สินทรัพย์รวมเพิ่มขึ้นตามการเพิ่มขึ้นของสินทรัพย์ถาวร ณ วันที่ 31 ธันวาคม 2547
ปัจจุบันบริษัทฯมีกองเรือทั้งสิ้นจำนวน 52 ลำ
ซึ่งรายละเอียดได้แสดงไว้ภายใต้หัวข้อกำลังกองเรือในรายงานประจำปีนี้
เรือของบริษัทฯอยู่ในสภาพดีเนื่องจากมีการบำรุงรักษาอย่างต่อเนื่องเพื่อให้เรือมีมาตราฐานสูงสุดเท่าที่จะทำได้
ซึ่งรายละเอียดของเรือเดินทะเลที่ซื้อในปี 2547 ได้แก่

  ----- ------------------- ------------ ---------------- --------------------
  ลำที่   ชื่อเรือ               ปีที่สร้าง ค.ศ.  ขนาดระวางบรรทุก   ราคาที่ซื้อ
                                                          (ล้านเหรียญสหรัฐ)

        เรือที่ซื้อจาก MISC                                     

  1     ดารินทร์ นารี          1984         30,898           7.20

  2     มโนราห์ นารี          1984         29,159           6.20

  3     อรณา นารี            1983         33,005           6.20

  4     นิภา นารี             1984         33,024           8.35

  5     ธามิสา นารี           1982         34,072           6.50

  6     มณีสมุทร นารี          1983         21,341           5.20
  ----- ------------------- ------------ ---------------- --------------------

+----+------------------+-----------+-------------+-------------------+
| ล  | ชื่อเรือ            | ปีที่สร้าง    | ขนา         | ราคาที่ซื้อ           |
| ำที่ |                  | ค.ศ.      | ดระวางบรรทุก | (ล้านเหรียญสหรัฐ)    |
+----+------------------+-----------+-------------+-------------------+
| 7  | นัยนา นารี         | 1985      | 23,846      | 7.30              |
+----+------------------+-----------+-------------+-------------------+
| 8  | สุธาทิพย์ นารี       | 1983      | 25,404      | 6.00              |
+----+------------------+-----------+-------------+-------------------+
| 9  | ฝนอรุณ นารี        | 1984      | 22,835      | 6.00              |
+----+------------------+-----------+-------------+-------------------+
| 10 | โกเมน นารี        | 1983      | 23,796      | 5.90              |
+----+------------------+-----------+-------------+-------------------+
| 11 | วรดา นารี         | 1983      | 25,424      | 6.25              |
+----+------------------+-----------+-------------+-------------------+
| 12 | ศุกรวรรณ นารี      | 1985      | 25,729      | 7.35              |
+----+------------------+-----------+-------------+-------------------+
| 13 | โอปอล นารี        | 1982      | 28,780      | 5.55              |
+----+------------------+-----------+-------------+-------------------+
| 14 | กนก นารี          | 1985      | 33,024      | 8.60              |
+----+------------------+-----------+-------------+-------------------+
| 15 | กฤติกา นารี        | 1982      | 34,072      | 5.40              |
+----+------------------+-----------+-------------+-------------------+
|    | รวมเรือที่ซื้อจาก     |           | 424,409     | 98.00             |
|    | MISC             |           |             |                   |
+----+------------------+-----------+-------------+-------------------+
| 16 | เรือที่ซื้ออื่นๆ        | 1986      | 25,309      | 7.00              |
|    |                  |           |             |                   |
|    | นีระ นารี          |           |             |                   |
+----+------------------+-----------+-------------+-------------------+
| 17 | ฝนธิดา นารี        | 1995      | 28,484      | 12.50             |
+----+------------------+-----------+-------------+-------------------+
| 18 | รัตนะ นารี         | 2002      | 28,442      | 18.95             |
+----+------------------+-----------+-------------+-------------------+
| 19 | ชโลธร นารี        | 1996      | 27,079      | 17.20             |
+----+------------------+-----------+-------------+-------------------+
| 20 | ศรัณยา นารี        | 1991      | 28,583      | 15.80             |
+----+------------------+-----------+-------------+-------------------+
| 21 | สุจิตรา นารี        | 1995      | 28,290      | 13.90             |
+----+------------------+-----------+-------------+-------------------+
| 22 | วิจิตรา นารี        | 1997      | 28,646      | 15.90             |
+----+------------------+-----------+-------------+-------------------+
|    | รวมทั้งสิ้น          |           | 1,043,651   | 297.25            |
+----+------------------+-----------+-------------+-------------------+

-   หนี้สินรวม

เงินกู้มีหลักประกันของบริษัทฯเพิ่มขึ้นจาก 86.12 ล้านเหรียญสหรัฐในปี2546 เป็น192.87
ล้านเหรียญสหรัฐ ณสิ้นปี 2547 ในระหว่างปี 2547 บริษัทฯได้รับวงเงินสินเชื่อใหม่จำนวน 170
ล้านเหรียญสหรัฐ จากธนาคารกรุงไทย จำกัด (มหาชน) ซึ่งได้ใช้เงินจำนวน 163.85
ล้านเหรียญสหรัฐ จากวงเงินสินเชื่อนี้ไปเพื่อซื้อเรือเดินทะเลจำนวน 21 ลำ โดยเรือลำสุดท้าย
(วิจิตรา นารี) บริษัทฯซื้อด้วยเงินสดส่วนเกินจากการดำเนินงาน บริษัทฯจ่ายชำระหนี้เงินกู้ 35.28
ล้านเหรียญสหรัฐแก่ธนาคารกรุงไทย ตามสัญญาเงินกู้ยืมใหม่และสัญญาเงินกู้ยืมที่ทำในปี
2546(วงเงินกู้ 100 ล้านเหรียญสหรัฐ)
อีกทั้งบริษัทฯได้นำกระแสเงินสดส่วนเกินจากการดำเนินงานในระหว่างปี
จ่ายชำระคืนเงินกู้ก่อนกำหนดจำนวน 34.75 ล้านเหรียญสหรัฐ
ทั้งหมดนี้ส่งผลให้หนี้สินรวมเพิ่มขึ้นจาก 98.39 ล้านเหรียญสหรัฐ ในปี 2546 เป็น 206.19
ล้านเหรียญสหรัฐ ณ สิ้นปี 2547
ซึ่งรายละเอียดที่สำคัญของเงินกู้ยืมใหม่จากธนาคารกรุงไทยจะได้อธิบายไว้แล้วในข้อ 5 ด้านล่างนี้
บริษัทฯมีแผนที่จะนำกระแสเงินสดส่วนเกินจากการดำเนินงานในปี 2548 (หลังจากจ่ายเงินปันผล)
มาจ่ายคืนเงินกู้ยืมที่เหลือจากธนาคารกรุงไทย

-   ส่วนของผู้ถือหุ้น

บริษัทฯมีผลกำไรสุทธิจำนวน 110.10 ล้านเหรียญสหรัฐสำหรับปี 2547
บริษัทฯได้จ่ายเงินปันผลงวดสุดท้ายสำหรับผลการดำเนินงานปี 2546 ทั้งสิ้นจำนวน 9.86
ล้านเหรียญสหรัฐ (0.75 บาทต่อหุ้น) โดยเงินปันผลดังกล่าวได้จ่ายในเดือน พฤษภาคมปี 2547
นอกจากนี้บริษัทฯได้จ่ายเงินปันผลระหว่างกาลสำหรับปี 2547 จำนวน 12.22 ล้านเหรียญสหรัฐ (1
บาทต่อหุ้น) ซึ่งจ่ายแล้วในเดือนกันยายนปี 2547 และมีการซื้อหุ้นคืนจำนวน 11.22
ล้านเหรียญสหรัฐ(ดังคำอธิบายในย่อหน้าถัดไป) รวมทั้งตั้งสำรองฯ จำนวน 3 ล้านเหรียญสหรัฐ
และผลต่างจากการแปลงค่างบการเงินและส่วนได้เสียของผู้ถือหุ้นส่วนน้อยเพิ่มขึ้นจำนวน 1.89
ล้านเหรียญสหรัฐ ทำให้ส่วนของผู้ถือหุ้นมาอยู่ที่ 171.22 ล้านเหรียญสหรัฐ ณ สิ้นปี 2547 ซึ่งเพิ่มขึ้น
75.69 ล้านเหรียญสหรัฐ เมื่อเปรียบเทียบกับปีก่อน

ผลของการเพิ่มขึ้นในส่วนของผู้ถือหุ้นตามที่กล่าวข้างต้นทำให้มูลค่าสุทธิตามบัญชีต่อหุ้นเพิ่มขึ้นจาก
0.18 เหรียญสหรัฐต่อหุ้น ณ สิ้นปี 2546 เป็น 0.34 เหรียญสหรัฐ ต่อหุ้น ณ สิ้นปี 2547

-   หุ้นทุนซื้อคืน

เมื่อวันที่ 24 มีนาคม 2547 บริษัทฯได้แจ้งต่อตลาดหลักทรัพย์แห่งประเทศไทย เรื่องการซื้อหุ้นคืน
โดยบริษัทฯซื้อหุ้นคืนจำนวน 13,386,300 หุ้น หรือประมาณร้อยละ 2.57
ของจำนวนหุ้นที่ออกและชำระแล้ว คิดเป็นเงินทั้งสิ้น 450.88 ล้านบาท หรือ 11.22
ล้านเหรียญสหรัฐ ซึ่งเฉลี่ยราคาหุ้นละ 33.68 บาท ตามมาตราฐานการบัญชี
กำหนดให้หักต้นทุนของหุ้นทุนซื้อคืนออกจากส่วนของผู้ถือหุ้น
รวมทั้งตามความเห็นของสำนักงานคณะกรรมการกฤษฎีกาเรื่องการซื้อหุ้นคืนตามมาตรา 66/1 (2)
แห่งพระราชบัญญัติบริษัทมหาชน (ฉบับที่ 2) พ.ศ. 2544
และหนังสือของคณะกรรมการกำกับหลักทรัพย์และตลาดหลักทรัพย์แห่งประเทศไทย เมื่อวันที่ 6
ตุลาคม 2547 ให้บริษัทฯต้องกันกำไรสะสมไว้เป็นเงินสำรองเท่ากับจำนวนเงินที่ได้จ่ายซื้อหุ้นคืน
ซึ่งได้แสดงอยู่ในงบการเงินของบริษัทฯแล้ว

4.3 ความสามารถในการก่อหนี้ (Leverage) สภาพคล่อง (Liquidity)
และความสามารถในการชำระหนี้ (Coverage)

-   ความเสี่ยงด้านสินเชื่อของบริษัทฯเป็นไปในทางที่ดีขึ้นตั้งแต่มีการปรับโครงสร้างหนี้ในปี 2543
    กำไรก่อนหักค่าเสื่อมราคา ดอกเบี้ย ภาษีและค่าใช้จ่ายตัดบัญชี (EBITDA)
    เพิ่มขึ้นเนื่องจากอัตรากำไรขั้นต้นที่เพิ่มขึ้นในระหว่างปี 2547 ดังนั้นอัตราส่วนการก่อหนี้
    Leverage Ratio ดีขึ้น เห็นได้จากการลดลงของอัตราส่วน Funded Debt/EBITDA ณ
    วันที่ 31 ธันวาคม 2547 ระดับหนี้สินของบริษัทฯมีเพียง 1.25
    เท่าของกำไรก่อนหักค่าเสื่อมราคา ดอกเบี้ย ภาษีและค่าใช้จ่ายตัดบัญชี (EBITDA)
    ภาพรวมหนี้ของบริษัทฯ (อัตราส่วนหนี้สินรวมต่อสินทรัพย์สุทธิ)นั้นเพิ่มขึ้นเป็น 1.20 เท่า ณ
    วันที่ 31 ธันวาคม 2547 จาก 1.03 เท่า ณ วันที่ 31 ธันวาคม 2546
    เนื่องจากได้มีการเบิกเงินกู้จากวงเงินกู้ใหม่จำนวน 163.85 ล้านเหรียญสหรัฐในระหว่างปี
    2547 อย่างไรก็ดีอัตราส่วนนี้ได้อยู่ต่ำกว่าระดับ 2 เท่า ซึ่งเป็นระดับสูงสุดที่ยอมรับได้
    ที่กำหนดไว้ในเงื่อนไขข้อบังคับทางการเงิน
    ดังคำอธิบายที่กล่าวไว้ในข้างต้นคาดว่าอัตราส่วนนี้จะดีขึ้นในอนาคตเพราะการจ่ายชำระหนี้ตามงวดการชำระเงินที่กำหนดไว้
    และจะมีการจ่ายคืนเงินกู้ก่อนกำหนด

-   ความสามารถในการชำระหนี้ของบริษัทฯในระหว่างปี 2547 อยู่ที่ 3.26
    ซึ่งอยู่ในระดับที่ดีมากกว่า 1 เท่า ซึ่งกำหนดไว้ในเงื่อนไขข้อบังคับทางการเงิน
    อัตราสัดส่วนของกำไรก่อนหักค่าเสื่อมราคา ดอกเบี้ย ภาษีและค่าใช้จ่ายตัดบัญชี
    (EBITDA)ต่อดอกเบี้ย ปรับตัวดีขึ้นตั้งแต่ปี 2543 ณ วันที่ 31 ธันวาคม 2547 อยู่ที่ 13.32
    เท่า
    อัตราส่วนทั้งสองดังกล่าวแสดงให้เห็นถึงความสามารถอันแข็งแกร่งต่อการชำระหนี้สินที่มีอยู่ปัจจุบันหรือในทางตรงข้ามคือความสามารถในการจัดหาเงินกู้ที่มากขึ้นหากต้องการเพื่อนำมาปรับเปลี่ยนกำลังกองเรือ

5. วงเงินสินเชื่อใหม่จากธนาคาร กรุงไทย จำกัด (มหาชน)

5.1 วงเงินสินเชื่อ 170 ล้านเหรียญสหรัฐ

เมื่อวันที่ 18 มีนาคม 2547 บริษัทฯได้ลงนามในสัญญาแก้ไขให้สินเชื่อเพิ่มเติมกับธนาคารกรุงไทย
โดยเพิ่มวงเงินสินเชื่ออีก170 ล้านเหรียญสหรัฐ ซึ่งสัญญาให้สินเชื่อเดิมที่ทำเมื่อวันที่ 16 มิถุนายน
2546 มีวงเงินสินเชื่อจำนวน 100 ล้านเหรียญสหรัฐ โดย วันที่ 18 มีนาคม 2547
มียอดการเบิกใช้แล้วจำนวน 98.60 ล้านเหรียญสหรัฐ

ข้อกำหนดและเงื่อนไขหลักๆในสัญญาวงเงินสินเชื่อเพิ่มเติม มีดังนี้

-   วงเงินสินเชื่อจำนวน 170 ล้านเหรียญสหรัฐ มีระยะเวลาเบิกถอนเงินกู้จนถึงวันที่ 31
    ธันวาคม 2547 โดยมีวัตถุประสงค์เพื่อนำไปซื้อเรือเดินทะเล
    โดยบริษัทฯได้เบิกถอนเพื่อซื้อเรือเดินทะเลทั้งสิ้นจำนวน 163.85 ล้านเหรียญสหรัฐ
    และบริษัทฯได้จ่ายชำระหนี้ตามงวดการชำระเงินจำนวน18.68 ล้านเหรียญสหรัฐ
    และจ่ายชำระหนี้ล่วงหน้าจำนวน 1.71 ล้านเหรียญสหรัฐ ที่เหลือจำนวน 143.46
    ล้านเหรียญสหรัฐ เป็นยอดคงเหลือ ณ วันที่ 31 ธันวาคม 2547
    สำหรับวงเงินสินเชื่อเพิ่มเติมนี้

-   เงินกู้จะต้องชำระคืนในเวลา 9 ปี โดยการชำระเป็นรายไตรมาส และเริ่มชำระหนี้ในวันที่
    30 มิถุนายน 2547

-   อัตราดอกเบี้ยเงินกู้อยู่ที่ USD LIBOR(ราย 3 เดือน) บวกด้วยส่วนเพิ่มคงที่

-   หลักประกันของเงินกู้คือให้การจำนองเรือ (เป็นเรือที่มีอยู่ทั้งหมดและเรือแต่ละลำที่จะซื้อ)
    และคอนโดมีเนียม 28 ห้องชุดที่บริษัทย่อยเป็นเจ้าของ
    และการจำนำหุ้นของบริษัทย่อยที่เป็นเจ้าของเรือและคอนโดมีเนียม
    สัญญาโอนสิทธิในผู้รับผลประโยชน์การประกันภัยในเรือและห้องชุด

-   ข้อบังคับอัตราส่วนทางการเงินให้คำนวณจากงบการเงินรวมปรับปรุงในรูปสกุลดอลล่าร์สหรัฐ
    ตามที่ได้แยกรายการต่างหาก (อ้างถึงรายการ 5.2 ข้างท้ายนี้)

5.2 ข้อบังคับทางการเงินและข้อบังคับอื่นๆ

ข้อบังคับด้านล่างนี้เป็นข้อบังคับที่กำหนดโดยธนาคารกรุงไทย จำกัด (มหาชน)
ที่บริษัทฯจะต้องปฎิบัติตลอดถ้ายังมีวงเงินสินเชื่อจากธนาคาร
โดยให้คำนวณจากงบการเงินรวมปรับปรุงในรูปสกุลดอลล่าร์สหรัฐ
เพื่อให้แน่ใจว่าสถานะทางการเงินของบริษัทฯจะคงไว้ในระดับที่ยอมรับได้ในระหว่างการเป็นลูกหนี้

ข้อบังคับทางการเงิน 

+--------------------------+--------------+------------+--------------+
| อัตราส่วนทางการเงิน         | อัตราส        | ช่วงเว      | อยู่ภายใ       |
|                          | ัดส่วนที่ต้องปฎิบัติ | ลาการทดสอบ | ต้ข้อบังคับหรือไม่ |
+--------------------------+--------------+------------+--------------+
| ความสามารถในการชำระหนี้สิน  | อย่างน้อย 1    | รอบ 4      | ใช่           |
| (Debt Service)           | เท่า          | ไตรมาส     |              |
+--------------------------+--------------+------------+--------------+
| สภาพคล่อง (Liquidity      | อย           | รายไตรมาส  | ใช่           |
| Reserve)                 | ่างน้อย100,000 |            |              |
|                          |              |            |              |
|                          | เหรีย         |            |              |
|                          | ญสหรัฐต่อลำเรือ |            |              |
+--------------------------+--------------+------------+--------------+
| หนี้สินต่อทุน(Debt / Equity)  | อย่างมาก 2.00 | รายไตรมาส  | ใช่           |
|                          | เท่า          |            |              |
+--------------------------+--------------+------------+--------------+

บริษัทฯต้องคำนวณข้อบังคับทางการเงินดังกล่าวข้างต้น
และต้องนำส่งใบรับรองการปฎิบัติตามให้ธนาคารเป็นรายไตรมาส

ข้อบังคับอื่นๆ ที่ไม่เกี่ยวกับด้านการเงิน

บริษัทฯไม่มีข้อจำกัดใดๆที่ไม่เกี่ยวกับด้านการเงิน ที่มีสาระสำคัญ

6. การวิเคราะห์งบการเงินรวมเงินบาทที่ตรวจสอบแล้ว

6.1 การวิเคราะห์งบกำไรขาดทุน 

-   ในระหว่างปี2547 รายได้จากการเดินเรือเพิ่มขึ้นประมาณร้อยละ 125
    เมื่อเปรียบเทียบกับปีที่ผ่านมา
    ซึ่งมีสาเหตุหลักจากการเพิ่มขึ้นของค่าระวางเรือเฉลี่ยต่อวันต่อลำเรือในปี 2547
    เมื่อเปรียบเทียบกับปีที่ผ่านมา อันเป็นผลมาจากภาวะขาขึ้นของตลาดขนส่งสินค้าทางทะเล
    และจำนวนวันในการเดินเรือเพิ่มขึ้นจาก 10,362 วันในปี 2546 เป็น 16,336 วันในปี
    2547 แม้ว่าอัตราแลกเปลี่ยนเงินสกุลดอลลาร์ต่อเงินบาทโดยเฉลี่ยระหว่างปี 2547
    จะต่ำกว่าเล็กน้อยเมื่อเปรียบเทียบกับปี 2546

-   ในระหว่างปี 2547 ค่าใช้จ่ายในการเดินเรือเพิ่มขึ้นประมาณร้อยละ68
    เมื่อเปรียบเทียบกับปีที่ผ่านมา
    ถึงแม้ว่าอัตราแลกเปลี่ยนเงินสกุลดอลลาร์ต่อเงินบาทโดยเฉลี่ยต่ำกว่าปีที่ผ่านมาเล็กน้อย
    ทั้งนี้เนื่องจากการเพิ่มขึ้นของจำนวนวันในการเดินเรือและการเพิ่มขึ้นของค่าใช้จ่ายในการเดินเรือโดยเฉลี่ยต่อวันในปี2547
    เมื่อเปรียบเทียบกับปี2546
    โดยภาพรวมบริษัทฯประสบความสำเร็จในการรักษาระดับต้นทุนการเดินเรือ
    และทำให้ต้นทุนในการเดินเรือของบริษัทฯอยู่ในระดับที่ต่ำกว่าค่าเฉลี่ยอุตสาหกรรม
    ดังที่ได้อธิบายไว้แล้วในข้อ 3

-   ในระหว่างปี 2547 ต้นทุนในการเดินเรือรวมเพิ่มขึ้นประมาณร้อยละ 20
    เมื่อเทียบกับปีที่ผ่านมา
    ถึงแม้ว่าอัตราแลกเปลี่ยนเงินสกุลดอลลาร์ต่อเงินบาทโดยเฉลี่ยต่ำกว่าปีที่ผ่านมาเล็กน้อย
    ทั้งนี้เนื่องจากการเพิ่มขึ้นของค่าใช้จ่ายในการเดินเรือตามที่ได้อธิบายไว้แล้วในข้างต้น
    และมีการลดลงของค่าใช้จ่ายท่าเรือและค่าน้ำมันเชื้อเพลิงของเรือ
    ซึ่งเป็นผลมาจากการมีธุรกิจประเภทรายเที่ยว (voyage charter)ลดลง
    เมื่อเทียบกับปีที่ผ่านมา

-   กำไรขั้นต้นในปี 2547 เพิ่มขึ้นร้อยละ 195 เมื่อเปรียบเทียบกับปีที่ผ่านมา
    แม้ว่าอัตราแลกเปลี่ยนเงินสกุลดอลลาร์ต่อเงินบาทโดยเฉลี่ยต่ำกว่าปีที่ผ่านมาเล็กน้อย
    แต่ก็เป็นที่สังเกตได้ว่ากำไรขั้นต้นได้เพิ่มสูงขึ้นถึงร้อยละ 78 จากร้อยละ 60
    เมื่อเปรียบเทียบกับปีที่ผ่านมา
    อันเป็นผลมาจากภาวะขาขึ้นของตลาดขนส่งสินค้าทางทะเลและการเพิ่มขึ้นของรายได้จากการเดินเรือต่อวันต่อลำเรือ

-   จากผลของการเพิ่มขึ้นของรายได้จากการเดินเรือทำให้รายได้รวมระหว่างปี
    2547เพิ่มสูงขึ้นเมื่อเทียบกับปีก่อน

-   ต้นทุนรวม (ไม่รวมค่าเสื่อมราคา)ในปี 2547 เพิ่มขึ้นเมื่อเปรียบเทียบกับปีที่ผ่านมา
    มีสาเหตุหลักมาจากการเพิ่มขึ้นของต้นทุนการเดินเรือ
    เนื่องจากการเพิ่มขึ้นของจำนวนวันในการเดินเรือ

-   ในระหว่างปี 2547 ตามที่อธิบายไว้แล้วในข้อ 4.2 บริษัทฯซื้อเรือ 22 ลำ
    ทำให้ขนาดกองเรือของบริษัทฯ ณ สิ้นปี 2547 เพิ่มขึ้นเป็น 52 ลำ จาก 30 ลำ เมื่อปีก่อน
    ขนาดกองเรือเฉลี่ยของปี 2547 คือ 45 ลำ เมื่อเปรียบเทียบกับ 29 ลำในปี 2546
    และจากการเพิ่มกองเรือ ค่าเสื่อมราคาก็สูงกว่าปีก่อน

-   เนื่องจากค่าเงินบาทแข็งขึ้นเมื่อเทียบกับเงินสกุลดอลล่าร์สหรัฐอเมริกา อัตราแลกเปลี่ยน ณ
    วันที่ 31 ธันวาคม 2547 จึงต่ำกว่าอัตราแลกเปลี่ยนเมื่อปีก่อน
    เป็นผลให้การบันทึกหนี้สินสกุลเงินดอลล่าร์สหรัฐเป็นเงินบาทเกิดผลกำไรจากอัตราแลกเปลี่ยนจำนวน
    56.14 ล้านบาทซึ่งเป็นผลขาดทุนจากอัตราแลกเปลี่ยนที่เกิดขึ้นจริง 29.48 ล้านบาท
    ส่วนที่เหลือจำนวน 85.62 ล้านบาทเป็นผลกำไรจากอัตราแลกเปลี่ยนที่ยังไม่เกิดขึ้นจริง

-   ในระหว่างปี 2547 บริษัทฯจำหน่ายเงินลงทุนในหุ้นสามัญของบริษัท จีพี คอร์ปอเรชั่น จำกัด
    และบริษัทย่อย (บริษัทคาร์โก้ ซิสเต็ม อินเตอร์เนชั่นแนล ลิมิเตด และบริษัทจีพี บัลค์
    แฮนเดลอส์ ไพรเวท ลิมิเตด) ให้แก่บุคคลภายนอกทั้งจำนวนในราคาขาย 14.20 ล้านบาท
    โดยบริษัทฯได้นำมูลค่าที่ได้รับจากการขายเงินลงทุนในบริษัทย่อยดังกล่าวไปหักกลบหนี้กับบัญชี
    “เงินรับล่วงหน้าจากการขายเงินลงทุน”และมีกำไรจากการขายเงินลงทุนในบริษัทย่อยจำนวน
    33.53 ล้านบาท นอกจากนี้ เงินรับล่วงหน้าจากการขายเงินลงทุนอีกจำนวน 55.96 ล้านบาท
    ได้นำมาหักจากลูกหนี้จากการขายเงินลงทุนในบริษัทร่วมต่างประเทศแห่งหนึ่ง ซึ่งบริษัทฯ
    ตัดเป็นหนี้สูญไปแล้วในปี 2545 ดังนั้น
    บริษัทฯจึงบันทึกจำนวนเงินดังกล่าวเป็นหนี้สูญรับคืนในงบกำไรขาดทุนงวดปัจจุบัน

-   สำหรับปี 2547 บริษัทฯมีกำไรสุทธิหลังจากรายการพิเศษทั้งสิ้น 4,749.77 ล้านบาท
    เมื่อเปรียบเทียบกับปีที่ผ่านมาจำนวน 1,536.56 ล้านบาท
    สาเหตุหลักมาจากผลกำไรสุทธิระหว่างปี 2547 ที่สูงขึ้น
    อันมาจากกำไรขั้นต้นที่เพิ่มขึ้นซึ่งมาจากรายได้ต่อวันต่อลำเรือโดยเฉลี่ยเพิ่มขึ้นเมื่อเปรียบเทียบกับปีก่อน
    เหตุผลอื่นๆคือกำไรที่เพิ่มขึ้นมาจากกำไรจากการขายเงินลงทุนในบริษัทย่อยจำนวน 33.53
    ล้านบาท และการบันทึกหนี้สูญรับคืนจำนวน 55.96 ล้านบาท

การวิเคราะห์งบดุล

-   สินทรัพย์หมุนเวียน ณ วันที่ 31 ธันวาคม 2547 เพิ่มขึ้นจำนวน 685.99 ล้านบาท
    เมื่อเปรียบเทียบกับปีที่ผ่านมา
    มีสาเหตุหลักจากการเพิ่มขึ้นของเงินสดและรายการเทียบเท่าเงินสด
    มีลูกหนี้สุทธิที่เป็นส่วนหนึ่งของสินทรัพย์หมุนเวียนลดลง 38.72 ล้านบาท
    เมื่อเปรียบเทียบกับปีก่อน เนื่องจากการเพิ่มขึ้นของสัดส่วนเรือเช่าแบบเป็นระยะเวลา
    บริษัทฯมีสภาพคล่องที่ดีตลอดปี 2547

-   สินทรัพย์ถาวรของบริษัทฯเพิ่มขึ้นจากปีก่อนเนื่องจากการเพิ่มขึ้นของเรือจำนวน 22 ลำ
    ตามที่อธิบายไว้แล้วในข้อ 4.2
    สินทรัพย์รวมเพิ่มขึ้นเป็นผลจากสินทรัพย์ถาวรและสินทรัพย์หมุนเวียนเพิ่มขึ้น

-   หนี้สินหมุนเวียนเพิ่มขึ้น 223.36 ล้านบาทเมื่อเปรียบเทียบกับปีก่อน
    เนื่องจากการเพิ่มขึ้นของเงินกู้ระยะยาวที่ถึงกำหนดชำระภายใน 1 ปีจำนวน 188.96
    ล้านบาท เมื่อเปรียบเทียบกับปีก่อน มาจากการเพิ่มขึ้นของจำนวนเงินกู้ยืม
    และมูลหนี้ที่ต้องจ่ายชำระตามงวดการชำระเงินในอีก 12 เดือนข้างหน้าที่สูงขึ้น

-   เงินกู้รวม เพิ่มขึ้น 4,138.82 ล้านบาท
    เมื่อเปรียบเทียบกับปีก่อนเนื่องจากการเบิกถอนวงเงินกู้ใหม่เพื่อการซื้อเรือ 21 ลำ
    จึงทำให้หนี้มีหลักประกันเพิ่มขึ้น ณ วันที่ 31 ธันวาคม 2547 เมื่อเปรียบเทียบกับ ณ วันที่ 31
    ธันวาคม 2546 ทั้งนี้เป็นผลให้สัดส่วนของเงินกู้ระยะยาวเพิ่มขึ้นเมื่อเปรียบเทียบกับปีก่อน

-   บริษัทฯมีผลจากกำไรสุทธิจำนวน 4,749.77 ล้านบาท
    และได้จ่ายเงินปันผลระหว่างกาลจำนวน 894.96 ล้านบาท และการซื้อหุ้นคืนจำนวน 450.88
    ล้านบาทและตั้งสำรองฯจำนวน122.11 ล้านบาท รวมทั้งการเพิ่มขึ้นจำนวน 52.83
    ล้านบาทในผลต่างจากการแปลงค่างบการเงินและส่วนได้เสียของผู้ถือหุ้นส่วนน้อยในระหว่างปี
    ทำให้ส่วนของผู้ถือหุ้นอยู่ที่ 5,292.51 ล้านบาท ซึ่งเพิ่มขึ้น 3,334.65 ล้านบาท
    เมื่อเปรียบเทียบกับปีก่อน

6.3 การวิเคราะห์กระแสเงินสด

-   ในระหว่างปี2547 บริษัทฯมีกระแสเงินสดจากการดำเนินงาน จำนวน 5,974.34 ล้านบาท
    ซึ่งเพิ่มขึ้นร้อยละ 199 เมื่อเปรียบเทียบกับกระแสเงินสดจากการดำเนินงานของปีที่ผ่านมา
    เนื่องจากกำไรขั้นต้นเพิ่มขึ้นตามที่ได้อธิบายข้างต้น

-   หลังจากรายการปรับปรุงการเปลี่ยนแปลงของเงินทุนหมุนเวียน บริษัทฯคงเหลือเงินสดจำนวน
    6,052.96 ล้านบาทไว้สำหรับใช้ในกิจกรรมลงทุนและกิจกรรมทางการเงิน

-   ในระหว่างปี บริษัทฯมีกระแสเงินสดจ่ายออกเพื่อการซื้อเรือเดินทะเล 22 ลำ
    และค่าใช้จ่ายเพื่อการซ่อมอู่แห้งและการตรวจเรือ จำนวน 8,232.39 ล้านบาท
    และหลังจากการปรับปรุงรายการอื่นๆบริษัทฯมีกระแสเงินสดสุทธิสำหรับกิจกรรมลงทุนจำนวน
    8,232.06 ล้านบาท

-   ในระหว่างปี มีการจ่ายชำระคืนเงินกู้ระยะยาวที่มีหลักประกันจำนวน 3,033.84 ล้านบาท
    และมีการเบิกเงินกู้วงเงินใหม่ จำนวน 7,252.85 ล้านบาท

-   ในระหว่างปี มีการจ่ายเงินปันผลจำนวน 894.96 ล้านบาท และซื้อหุ้นคืนจำนวน 450.88
    ล้านบาท

-   ตามที่ได้กล่าวข้างต้น
    ขณะที่การขยายตัวของตลาดเรือขนส่งสินค้าทางทะเลที่เพิ่มสูงขึ้นได้ส่งผลต่อการเพิ่มขึ้นของกำไรขั้นต้นและกระแสเงินสดจากการดำเนินงานของบริษัทฯ
    การบริหารเงินทุนหมุนเวียนที่มีประสิทธิภาพทำให้บริษัทฯสามารถจ่ายชำระเงินกู้ยืมก่อนกำหนดจำนวน
    1,376.80 ล้านบาทและมีเงินสดเพียงพอโดยไม่มีปัญหาสภาพคล่องแต่อย่างใด